ચૂંટણી પહેલાં જ ડરાવી ધમકાવીને હરિફોને ચૂપ કરી દેવાય. ઉમેદવારી પત્રક ભરવા આવે તેને માર પડે. તેમના ઉમેરવારી પત્રો ચૂંટણી અધિકારીના હાથમાં આવે તે પહેલાં ખેંચીને ફાડી નાખવામાં આવે તેવા અસંખ્યા બનાવો બન્યા હતા. આમ છતાં મારામારી વચ્ચે પોલીસ રક્ષણ વચ્ચે ઉમેદવારી કરનારાને ચૂંટણી પ્રચાર ના કરવા દેવાય અને પ્રચાર કરીને જતા રહે તે પછી મતદાનના દિવસે તેમના ટેકેદારોને ઘરની બહાર નીકળવા ના દેવાય. ટોળું કરીને ટેકેદારો મતદાન મથકે પહોંચી જાય તો બાદમાં આખી મતપેટી ઊંચકીને તળાવમાં ફેંકી દેવાય એવા બનાવો બન્યા હતા.